Къэбэрдей-Балъкъэрымрэ Урысейм и ХъумапIэ банкымрэ финанс-кредит IэнатIэм зэрыщызэдэлажьэм зрагъэубгъу
Санкт-Петербург щекIуэкI дунейпсо экономикэ зэIущIэшхуэм и етIуанэ махуэм Къэбэрдей-Балъкъэр Республикэмрэ «Урысейм и ХъумапIэ банк» акционер зэгухьэныгъэмрэ зэ-рызэдэлэжьэнум теухуа зэгурыIуэныгъэр зэращIылIащ. Абы Iэ щIадзащ Къэбэрдей-Балъкъэр Республикэм и Iэтащхьэ КIуэкIуэ Юрийрэ «Урысейм и ХъумапIэ банк» зэгухьэныгъэм и правленэм и президент — унафэщI Греф Германрэ.
Документым щыубзыхуащ финанс-кредит IэнатIэм зэрыщызэдэлэжьэну хабзэ нэхъыщхьэхэр. Гулъытэшхуэ хуащIынущ инвестицэ, инфраструктурэ проектхэр гъэзэщIэным, хьэрычэт IэнатIэ мыинымрэ курытымрэ зегъэужьыным, нэгъуэщIхэми.
А махуэ дыдэм республикэм и Iэтащхьэр хэтащ «Иджырей щIыналъэ промышленнэ политикэр Урысей Федерацэм и субъектхэм я зэфIэкIымрэ инвестицэ щытыкIэмрэ къаIэтынымкIэ дэIэпыкъуэгъущ» Iуэхум теухуауэ Урысей Федерацэм и Къэрал Советым и деж щыIэ чэнджэщэгъу комиссэм къызэригъэпэща зэIущIэм.
КъБР-м и Iэтащхьэмрэ Правительствэмрэ я пресс-IуэхущIапIэм,
«Урысейм и ХъумапIэ банк» акционер зэгухьэныгъэ зэIухам
и прес-IуэхущIапIэм зэщIыгъуу къатащ.
